1.pielikums

Daugavpils pilsētas domes

2018.gada 23.augusta

lēmumam Nr.422

**Projekts „Dialogs. Rakstnieki Daugavpilī” 4. kārta**

|  |  |
| --- | --- |
| Projekta īstenošanas partneris | Valsts Kultūrkapitāla fonds |
| Projekta ilgums | 2018.gada maijs - 2018.gada decembris |
| Projekta koordinators | LCB sabiedrisko attiecību speciāliste Inga Gedžūne |
| Projekta specifiskais mērķis | Sagaidot Latvijas simtgadi, popularizēt Latvijas 20. gs. vēsturei veltītus romānus un to autorus Daugavpilī, organizējot tikšanās ar pilsētas iedzīvotajiem. |
| Projekta apraksts | **Darbības programma:**  10 literāru tikšanos organizēšana Latgales Centrālajā bibliotēkā un tās filiālēs dažādos pilsētas mikrorajonos ar 5 latviešu autoriem, kas savos darbos apraksta Latvijas 20. gs. vēstures līkločus – Andri Akmentiņu, Gunti Bereli, Paulu Bankovski, Arno Jundzi un Māru Zālīti.  **Paredzamie rezultāti:**  Tiks turpināts projekts “Dialogs. Rakstnieki Daugavpilī”: Daugavpils lasītājiem tiks organizētas tikšanās ar Latvijā populāriem autoriem, rīkojot Latvijas simtgadei veltītu pasākumu ciklu Daugavpilī. Tikšanos laikā tiks eksponētas 5 literatūras izstādes par autoru daiļradi.  Lasītāji iegūs unikālu iespēju klātienē diskutēt par literatūru ar latviešu autoriem. Tādejādi tiks popularizēta latviešu oriģinālliteratūra, rosināta vēlēšanās vairāk lasīt, stimulēts lasītprieks un lasīšanas kultūra. Pieaugs bibliotēku apmeklējumu skaits un latviešu oriģinālliteratūras lasītība.  Projekta publicitāte veicinās latviešu rakstnieku plašāku atpazīstamību multikulturālajā Daugavpilī. |
| Projekta izmaksas | Valsts Kultūrkapitāla fonda finansējums – 625 EUR.  Latgales Centrālās bibliotēkas līdzfinansējums – 210 EUR. |
| Projekta mērķa grupa | Daugavpils pilsētas vispārizglītojošo skolu un profesionālās izglītības iestāžu audzēkņi un skolotāji, Daugavpils Universitātes studējošie un mācībspēki, Daugavpils pilsētas un novada lasošie iedzīvotāji, bibliotēku sadarbības partneri: kultūras biedrības, NVO u.c. interesenti |
| Projekta aktivitātes | 1. Veikt darbu ar projektā iesaistītajiem autoriem, bibliotēkām un izglītības iestādēm, plānojot tikšanās ar lasītājiem Daugavpilī un risinot organizatoriskos jautājumus. 2. Īstenot projekta publicitātes pasākumus: sagatavot un pilsētas digitālajos medijos izplatīt preses relīzes par projekta uzsākšanu un katru literāro tikšanos, izstrādāt, izdrukāt un izplatīt tikšanos afišas un ielūgumus, popularizēt plānotās un aizvadītās tikšanās Latgales Centrālās bibliotēkas *facebook* un *twitter* kontos. 3. Sarīkot un novadīt 10 literāru tikšanās ar 5 projektā iesaistītajiem autoriem (divas tikšanās ar katru autoru). 4. Sagatavot un eksponēt katram projektā iesaistītajam autoram veltītu literatūras izstādi. |

Domes priekšsēdētājs *(personiskais paraksts)* R.Eigims